
Da li je u postporođajnom periodu zabranjeno intimno dodirivanje tijela i između udova, ali bez upražnjavanja spolnog odnosa?


* 
* 
* 
* 
* 
* 
* 

 
Naslađivanje ženinim tijelom dok je u mjesečnom ciklusu

Islamski učenjaci o tom pitanju imaju tri mišljenja. Jedni tvrde da je naslađivanje ma kojim dijelom ženinog tijela koja ima mjesečno pranje zabranjeno, i ovo je mišljenje iznimno (šaz) po većini islamskih pravnika. Drugi učenjaci kažu da se čovjek može naslađivati njenim dijelovima tijela iznad pupka, i to je stav Ebu Hanife, Malika, Šafije i nekih drugih učenjaka. Međutim, neki smatraju da se može naslađivati cijelim tijelom, osim spolnim organom. Ovako su govorili: Ikrime, Šabi, Ata, Hakem, Hasan Basri, Ibrahim Nehai, Sufjan Sevri, Ahmed, Ishak, Ibn Munzir i neki drugi učenjaci. Zadnja dva stava imaju utemeljenje, a treće mišljenje je jače i prioritetnije, na osnovu sljedećeg: kada je Uzvišeni Allah objavio: “l pitaju te o mjesečnom pranju! Reci: ‘Ono je neprijatnost!’ Zato ne općite sa ženama za vrijeme mjesečnog pranja … “, Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, rekao je: “Možete činiti sve osim spolnog odnosa. ‘. Ikrime prenosi da je jedna od Poslanikovih, sallallahu alejhi ve sellem, supruga pripovijedala: “Kada bi se Vjerovjesnik, sallallahu alejhi ve sellem, želio naslađivati tijelom neke od svojih supruga koja je imala mjesečno pranje, stavio bi na njen spolni organ odjeću.” Na pitanje s kojim dijelovima tijela se dopušteno naslađivati kada je žena u mjesečnom ciklusu, Aiša, radijaIlahu anha, odgovorila je: “Sa svim dijelovima tijela, osim spolnog organa.” Međutim, ako se čovjek boji da se neći moći obuzdati, onda mu je obaveza kloniti se dijela tijela između pupka i koljena, a Allah najbolje zna.


———–


Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")*** – preuzeto iz knjige “FETVE (Pravne decizije)”


Preuzmite knjigu u pdf formatu:  

<https://pitajucene.com/wp-content/uploads/2019/06/Fetve-Pravne-decizije-mr.Safet-Kuduzovic.pdf>


